Temeljem članka 3. Pravilnika o stipendiranju studenata s područja Grada Kutjeva („Službeni glasnik Grada Kutjeva“ br. 5/2016), Gradonačelnik Grada Kutjeva raspisuje slijedeći:

**JAVNI POZIV**

**ZA DODJELU STIPENDIJA STUDENTIMA S PODRUČJA GRADA KUTJEVA**

1. Pozivaju se zainteresirani studenti koji imaju prebivalište na području Grada Kutjeva, koji ispunjavaju uvjete utvrđene ovim pozivom da podnesu prijave za dodjelu stipendija za akademsku godinu 2017/2018.

2. Dodjeljuje se 10 stipendija, svaka po 600,00 kn mjesečno.

3. Pravo podnošenja prijava imaju redovni studenti sveučilišta, veleučilišta i visokih škola u Republici Hrvatskoj koji su redovno upisani u višu godinu studija u odnosu na prošlu godinu ili su redovno upisani u prvu godinu studija u odnosu na srednjoškolsko obrazovanje, koji:

- su državljani Republike Hrvatske,

- imaju prebivalište na području Grada Kutjeva,

- podnesu uredne prijave po ovom javnom pozivu,

- po bodovanju zauzmu mjesto na rang listi od 1. do 10.

Pravo podnošenja prijava nemaju studenti koji ponavljaju godinu, koji su ostvarili pravo na stipendiju od Grada Kutjeva, a nisu izvršili ugovorene obveze i studenti koji ostvaruju stipendiranje iz drugih izvora.

4. Prijave se podnose u roku od 15 dana od dana objave ovog poziva u tjedniku Požeška kronika, na internetskim stranicama i oglasnoj ploči Grada Kutjeva, odnosno najkasnije **do 3. studenog 2017**., pisanim putem u zatvorenoj omotnici na adresu **Grad Kutjevo – Povjerenstvo za dodjelu stipendija, Trg graševine 1, 34340 Kutjevo**, a moraju sadržavati:

-prijavu za dodjelu stipendije,

-dokaz o prebivalištu na području Grada Kutjeva (uvjerenje MUP-a)

-presliku osobne iskaznice,

-potvrdu sveučilišta, veleučilišta ili visoke škole o upisu, odnosno za studente viših godina studija potvrdu o upisu u višu godinu studija,

-studenti prve godine studija svjedodžbe od sva četiri razreda srednje škole i završnog ispita, a studenti viših godina studija presliku indeksa,

-izjavu ovjerenu kod javnog bilježnika da nije korisnik neke druge stipendije ili potpore za stipendiranje,

-potvrdu nadležne ispostave Porezne uprave o primanjima članova zajedničkog kućanstva za sve članove kućanstva starije od 15 godina (plaća, mirovina, obiteljska mirovina, alimentacija, stalna socijalna pomoć, isplaćene naknade plaće za bolovanje te rodiljne i roditeljske naknade u slučaju nezaposlenosti), ne starije do 30 dana od dana podnošenja prijave,

-potvrdu o sastavu kućanstva (obiteljskom statusu),

-uvjerenje nadležnog ureda za obranu o statusu hrvatskog branitelja iz Domovinskog rata.

5. Postupak dodjele stipendija provodi povjerenstvo od 3 člana koje imenuje Gradonačelnik. Povjerenstvo prikuplja prijave, stručno ih obrađuje i utvrđuje listu kandidata za dodjelu stipendije te donosi odluku o dodjeli stipendije.

Dostava odluke o dodjeli stipendija vrši se javnoj objavom na internetskim stranicama i oglasnoj ploči Grada.

6. Pravo prvenstva na rang listi za dodjelu stipendija utvrđuje se prema socijalnom kriteriju i kriteriju uspjeha u prethodnoj akademskoj odnosno školskoj godini zbrajanjem bodova ostvarenih prema navedenim kriterijima.

7. Temeljem odluke o dodjeli stipendije sklapa se ugovor o stipendiranju kojim će se regulirati prava i obveze Grada Kutjeva i stipendiranog studenta. Isplata stipendije započinje nakon sklapanja ugovora o stipendiji.

8. Ostale informacije o navedenom mogu se dobiti na telefon 034/315-008.

GRADONAČELNIK

 Josip Budimir, mag.oec. v.r.